अध्यक्ष ओली शुक्रबार अस्वस्थ हुनुभएपछि बैठक बस्न नसकेको एमालेका वरिष्ठ उपाध्यक्ष वामदेव गौतमले बताउनुभयो तर अध्यक्षका सचिवालयले बिरामीका कारण नभई नेताहरू बाहिर भएकाले बैठक बस्न नसकेको बताएको छ । माओवादी केन्द्रका अध्यक्ष पुष्पकमल दाहाल ‘प्रचण्ड’ शुक्रबार पार्टीको आन्तरिक कामले चितवन जानुभयो । त्यस्तै एमाले वरिष्ठ नेता माधवकुमार नेपाल पनि पार्टीको कार्यक्रममा भाग लिन कैलालीको टीकापुर पुग्नुभएको थियो ।
